58 IL DISCORSO SOPRA l'aCQDISTO DI MILANO 



du Roiaume, ayant le roy dangleterre pour ennemy que est en armes et 

 puissanl, et encores le Roy despaigne; et ledit royaume pouure et desonte, 

 tant la noblesse que le peuple ; parquoy, voyant les chouses en tei dengier, 

 ceulx qui manient les afferes, desireront, silz ne sont bien aueugles, que 

 le Roy sen fut deffait en quelque sorte a son honneur; et dautant plus 

 si desdits coustes dangleterre ou despaigne leur estoit leue quelque alarme, 

 que seroit sans point de faulte pour les estonner du tout et faire oblier 

 lytalie, et encores plus si les suisses menassoient. 



Quinlement , sii est impossible ou trop diincile au Roy de guarder 

 ledit duché par ce que dessus, encores plus difficile seroit a lempereur, 

 tant pour ce quii na la puissance ne la conduite encores telles que les 

 francoys, quelque mauuaise Quelle soit, cornine aussi par ce quii est trop 

 plus a craindre en Italie, car il pretend que tout soit a luy et mesmes 

 les terres de lesglise. Et aiant ledit duche auecques les Roiaumes de naples 

 et de sicile, ne fait a doubter quii ne mit le remanent a sa subgection 

 et lous les estatz en seruitude, mesme le pape, les venitiens et les florentins, 

 lesquelz jamais ne soulTreront cela a leur pouuoir; et aussi peu le souf- 

 freront les suisses que sont les naturelz ennemy de sa maison. Et par 

 ellect les princes et estatz, voyant luy et sadite maison si grande, se rallieront 

 eonlre luy pour le rabaisser; par quoy ne fait a doubter que toute lytallie, 

 les suisses et lallemaigne naymassent trop mieulx vn prince particulier 

 audit duché de miliari, que nul desdits aux grans princes, et quant ilz 

 verront les moyens pour paruenir a ce, ny aydent voulentiers et sur tout 

 les subgectz dudit duche. 



Estati t adone les choses en ces termes que lesdits empereur et Roy 

 voyent ne pouuoir tenir ledit duché, seraz bien aisez a mondit seigneur 

 de tenir les moyens pour y paruenir plusque a aultre prince quelcunques, 

 au contentement et du bon gre desdits seigneurs et de messieurs des 

 ligues ; car sans cella seroit chose trop dangereuese de lentreprendre, pour 

 les azard que peuuent aduenir, ayant aulcuns des susdits princes et estatz 

 pour ennemys. 



Et premierement tant qui louche lempereur, cela luy sera bien aise 

 a persuader, quant il verrà ne pouuoir tenir ledit duche, tant pour ce 

 que mondit seigneur est son vassal et tous ses predecesseurs et luy ont 

 tousiours este obeissans et loyaulx a lempereur, et oultre ce ont cu pa- 

 1 entaige et grosse amytiè auecques la maison de bourgoine ; mays sur tout 

 y feront condescendre ledit empereur, quant mondit seigneur vouldra 



